Rappreżentanti legali tal-NGO Aditus għenu joħorġu lil sitt persuni li kienu qed jinżammu fiċ-ċentru ta' detenzjoni ta' Ħal Safi b'mod illegali. Is-sitt persuni ilhom f'detenzjoni għal 58 ġurnata bi tlieta minnhom huma tfal. Fi stqarrija l-Fondazzjoni Aditus qalet li dan ġie kkonfermat mill-aġenzija tal-gvern li hi responsabbli biex tassessja l-età tal-minuri li ma jkollhomx adult magħhom jieħu ħsiebhom. Id-Direttur ta' Aditus, Neil Falzon, qal li kienet esperjenza sabiħa li tlieta mis-sitt persuni kienu tfal u li ma baqgħux fiċ-ċentru ta' detenzjoni. Falzon qal li jittama li dawn it-tfal ma jibqgħux trawmatizzati minn dawk li għaddew u li ħaqqhom jirċievu l-għajnuna u s-sapport kollu li għandhom bżonn minkejja l-istatus preżenti tagħhom. Intant, f'applikazzjoni simili li saret mill-Fondazzjoni Aditus fil-Qorti, din id-darba dwar adoloxxenti, il-Qorti tal-Maġistrati ċaħdet it-talba biex ma jibqgħax jinżamm fiċ-ċentru ta' detenzjoni u l-Gvern ma ntalabx jipprovdi raġuni għalfejn il-persuna inkwistjoni kienet qed tinżamm fil-barracks ta' Ħal Safi. Il-Fondazzjoni spjegat li l-ewwel applikazzjoni mis-seba' persuni kienet ġiet irrifjutata mill-Qorti tal-Maġistrati minħabba kwistjoni marbuta ma' proċeduri iżda ftit wara l-Gvern , permezz tal-entitajiet preżenti fl-awla, ingħad li l-persuni għandhom ikunu rilaxxati. Iżda applikazzjoni oħra fil-Qorti, tal-adoloxxenti, ġiet rifjutata għaliex is-Supretendent għas-Saħħa Pubblika qalet li l-applikant isofri minn mard li jittieħed. L-NGO qalet li s-Supretendent għas-Saħħa Pubblika tista' tirrestrinġi l-moviment tan-nies iżda "mhix permess żżomm lin-nies f'detenzjoni mingħajr ma titlob lill-Qorti tagħmel dan. Aditus qalet li l-Qorti naqset milli tikkunsidra l-fatt li l-applikant hu adoloxxenti li qed ifittex ażil f'Malta meta dan sippost qed jingħata kull tip ta' protezzjoni mill-Istat, sostniet il-Fondazzjoni Aditus. .td_uid_3_61ee9c93bea46_rand.td-a-rec-img{text-align:left}.td_uid_3_61ee9c93bea46_rand.td-a-rec-img img{margin:0 auto 0 0}